Π.Α.Σ. Αβέρωφ

Ο Πανηπειρωτικός Αθλητικός Σύλλογος «Αβέρωφ» (Π.Α.Σ. Αβέρωφ ή Αβέρωφ Ιωαννίνων) ήταν αθλητικός ποδοσφαιρικός σύλλογος με έδρα την πόλη των Ιωαννίνων. Ιδρύθηκε το 1932 από τη συγχώνευση 4 συλλόγων της πόλης («Πύρρος», «Ολυμπιακός», «Ατρόμητος», «Νίκη») και το 1966 συγχωνεύτηκε με τον «Α.Ο. Ιωαννίνων» για την ίδρυση του Π.Α.Σ. Γιάννινα.

Εκτός του ποδοσφαίρου διέθετε τμήμα στίβου, βόλεϊ, ποδηλασίας και μπάσκετ.

Ιστορία

Ίδρυση 
Το 1932 ιδρύθηκε ο Π.Α.Σ. Αβέρωφ με τη συγχώνευση 4 συλλόγων των Ιωαννίνων.
 Πύρρος: Ιδρύθηκε το 1925 προερχόμενος από το ποδοσφαιρικό τμήμα παλαιότερης ομάδας, του «Ηρακλή» (1918)
 Ολυμπιακός: Ιδρύθηκε το 1927
 Ατρόμητος: Ιδρύθηκε το 1928
 Νίκη

Το 1936 Ατρόμητος και Ολυμπιακός επανιδρύθηκαν για να συγχωνευτούν ξανά το 1962 δημιουργώντας τον Α.Ο. Ιωαννίνων.

Δεκαετία 50 
Στο κύπελλο Ελλάδος 1955-56 έφτασε ως τους 16.Αποκλείστηκε από την ΑΕΚ στην Νέα Φιλαδέλφεια με 4-1.

Δεκαετία 60 
Το 1961-62 ο Π.Α.Σ. Αβέρωφ  κατακτώντας την πρώτη θέση στο πρωτάθλημα συμμετέχει στο πρωτάθλημα για την άνοδο στην Α εθνική.Δεν κατάφερε να εξασφαλίσει την άνοδο του στην πρώτη κατηγορία αλλά τελικά συμμετείχε στην Β εθνική της επόμενης περιόδου.Στο κύπελλο Ελλάδος έφτασε και πάλι στους 16.Αποκλείστηκε από τον Παναθηναϊκό με 3-0 στην Λεωφόρο.

Το 1962-63 συμμετείχε στον τέταρτο όμιλο της Β εθνικής.Τερμάτισε στην 9η θέση ισοβαθμώντας με την Παλλαμιακή και την Αναγέννηση Άρτας.Οι 3 ομάδες έπαιξαν μπαράζ μεταξύ τους με αποτέλεσμα ο  Αβέρωφ να σωθεί.Την ίδια χρονιά,1962-63,έφθασε στους 4 του κυπέλλου Ελλάδος.Στους 32 απέκλεισε εντός έδρας τον Απόλλων Αθηνών με 3-2.Στους 16 εντός έδρας τον Ολυμπιακό Κοζάνης με 4-1.Στους 8 πάλι εντός έδρας σε ένα κατάμεστο γήπεδο νίκησε τον ΠΑΟΚ με 2-0.Στα ημιτελικά αντιμετώπισε εκτός έδρας τον φιναλίστ της χρονιάς Πιερικό χάνοντας με σκορ 4-0 μέσα στην Κατερίνη. Την ίδια εποχή ο Αβέρωφ έδινε μπαράζ παραμονής στην Β εθνική.Το ρεκόρ του Αβέρωφ το ισοφάρισε πολύ αργότερα ο ΠΑΣ Γιάννινα,τις σεζόν 2006-07 και 2009-10.

Το 1963-64 συμμετείχε στον πρώτο όμιλο της Β εθνικής.Τερμάτισε στην 7η θέση και παρέμεινε στην κατηγορία.Την ίδια περίοδο στο κύπελλο Ελλάδος έφθασε στους 32,όπου αποκλείστηκε από την Ηρακλή με 2-0.

Το 1964-65 συμμετείχε ξανά στον πρώτο όμιλο της Β εθνικής.Τερμάτισε στην 9η θέση,ένα βαθμό πάνω από την Αναγέννηση Άρτας που υποβιβάστηκε στην ερασιτεχνική Β εθνική.

Το 1965-66 συμμετείχε στον πρώτο όμιλο της Β εθνικής.Παρότι τερμάτισε στην 14η θέση δεν υποβιβάστηκε αφού καμιά ομάδα δεν υποβιβάστηκε.

Το καλοκαίρι του 1966 αποφασίστηκε η συγχώνευση των δυο ομάδων της Β' Εθνικής, του Α.Ο. Ιωαννίνων και του Π.Α.Σ. Αβέρωφ για τη δημιουργία του Π.Α.Σ. Γιάννινα. Με τη συγχώνευση αυτή ο Αβέρωφ μετονομάζεται σε «Π.Α.Σ. Μπιζάνι» με σκοπό να λειτουργεί ως φυτώριο της νέας ομάδας και συμμετέχει στο πρωτάθλημα της Β' Εθνικής 1966-67 μαζί με τον Π.Α.Σ. Γιάννινα. Πήρε την τελευταία θέση και υποβιβάστηκε και αργότερα διαλύθηκε.

Σύγχρονη Εποχή 
Το 2001 εμφανίστηκε ξανά σύλλογος με το όνομα Π.Α.Σ. Αβέρωφ, προερχόμενος από μετονομασία του «Αετού Πετσαλίου», πρωταθλητή Ε.Π.Σ. Ηπείρου το 2000-01. Συμμετείχε στη Δ' Εθνική ως Π.Α.Σ. Αβέρωφ μέχρι το 2004. Το καλοκαίρι του 2004 αποχώρησε από το πρωτάθλημα και συμμετείχε για μερικές χρονιές στο τοπικό.

Πηγές

Παραπομπές 
 passports.gr,8 Ιουλίου 1966- 45άρης ΠΑΣ Γιάννινα
 zosimaia.grΙΔΡΥΣΗ ΚΑΙ ΠΟΡΕΙΑ ΤΩΝ ΕΡΑΣΙΤΕΧΝΙΚΩΝ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΤΩΝ ΙΩΑΝΝΙΝΩΝ
 Αθλητική ηχώ 23/6/2004,27/8/2004,31/8/2004
Αθλητικοί σύλλογοι Ιωαννίνων
Ιδρύσεις αθλητικών συλλόγων το 1932
Ανενεργές ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1932